PATVIRTINTA Klaipėdos lopšelio-darželio ,,Eglutė“

 Direktoriaus 2017 m. gegužės 16 d.

 Įsakymu Nr. V-32

**KLAIPĖDOS LOPŠELIO-DARŽELIO ,,EGLUTĖ“**

**VALYTOJO PAREIGYBĖS APRAŠYMAS**

**I. SKYRIUS**

**VALYTOJO PAREIGYBĖ**

1. Klaipėdos lopšelio-darželio „Eglutė“ (toliau – lopšelio-darželio) valytojo pareigybės aprašymas reglamentuoja reikalavimus šioms pareigoms eiti, funkcijas, atsakomybę.

2. Valytojo pareigybės grupė – darbininkas.

3. Valytojo pareigybėslygis – D.

 4. Valytojo pareigybės kodas – 911209

 5. Valytojas pavaldus direktoriui, tiesiogiai atskaitingas direktoriaus pavaduotojui.

**II. SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

 6. Specialūs reikalavimai valytojo pareigybei:

 6.1. valytojui nekeliami specialūs išsilavinimo ar profesinės kvalifikacijos reikalavimai;

 6.2. valytojasturi būti darbštus, pareigingas, besilaikantis moralinių ir etinių normų.

**III. SKYRIUS**

**ŠIAS PAREIGAS EINANČIO DARBUOTOJO FUNKCIJOS**

 7. Valytojo pareigas einantis darbuotojas vykdo šias funkcijos:

 7.1. tvarko, vėdina ir drėgnu būdu valo jam priklausančias patalpas;

 7.2. šluosto dulkes nuo palangių, stalų, spintų ir kito inventoriaus, prižiūri valomose patalposeesančias gėles;

 7.3. kartą per metus ar esant poreikiui valo langus, prieš valydamas patikrina, ar jie patikimai uždaryti, ar neįskilę;

 7.4. surenka iš kabinetų, grupių, koridorių, tualeto šiukšles ir jas išneša į šiukšlių konteinerį;

 7.5. baigęs darbą patikrina patalpas ar nėra neišjungtų prietaisų, atidarytų langų, neužsuktų vandens čiaupų;

 7.6. pastebėjęs sienų, baldų, durų,santechniniųir kitų įrengimų gedimus informuoja direktoriaus pavaduotoją;

 7.7. prižiūri darbo įrankius, juos tausoja, naudoja pagal paskirtį, tualeto valymo inventorių laiko atskirai nuo kito valymo inventoriaus;

 7.8. visas chemines valymoir dezinfekavimo priemonesnaudoja pagal paskirtį bei jų naudojimo instrukciją, laiko saugioje vaikams neprieinamoje vietoje;

 7.9. koridorių sienas, duris, šviestuvų gaubtus, radiatorius valo pagal poreikį, bet ne rečiau kaip du kartus metuose;

 7.10. atlieka smulkų prižiūrimų patalpų remontą;

 7.11. bendrauja su ugdytiniais, tėvais (globėjais, rūpintojais), darbuotojais, kitais lankytojais laikantismoralinių ir etinių normų;

 7.12. vykdo kitus lopšelio-darželio direktoriaus, direktoriaus pavaduotojo pavedimus susijusius su pareigybės funkcijomis.

**IV. SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

 8.Valytojas atsakingas už:

 8.1. darbo saugos instrukcijų, priešgaisrinės saugos taisyklių, darbo tvarkos taisyklių laikymąsi;

 8.2. pateiktų darbo priemonių išsaugojimą bei taupų valymo priemonių, vandens, elektros energijos naudojimą;

 8.3. patikėtų cheminių valymo priemonių saugumą, naudojimą vadovaujantis instrukcija;

 8.4. valomose patalpose esančių materialinių vertybių ir dokumentų saugumą bei neliečiamumą, konfidencialumą, tiesiogiai ar netiesiogiai sužinotą atliekant valymo darbus;

 8.5.emociškai saugios aplinkos įstaigoje puoselėjimą, reagavimą į smurtą ir patyčias;

 8.6. tinkamą priskirtų funkcijų vykdymą;

 8.7. nustatyta tvarka sveikatos pasitikrinimą;

 8.8. savo veiksmais ar neveiklumu padarytą materialinę žalą;

 8.9. savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)